
C h o r. 

Vi  prise  dig  du  Lysets  Gud, 

som  i vort  Støv  din  Klarhed  tænder, 

og  strøer  i dine  Verdner  ud 

en  himmelsk  Sæd  med  milde  Hænder. 

Hos  dig,  hvis  Øie  vogter  Stjernehæren, 

og  ser  i vore  Sjele, 

hos  dig  i Takkebøn  vi  dvæle; 

thi  dit  er  Riget,  Magten  og  Æren ! 

Svarende  C h o r. 

Ja,  lover  ham  med  Sj el  og  Mund 
for  denne  Mindets  Høitidsstund 
med  Glæden  over  Aandelivet! 
Sandhedslængsel,  Troens  Styrke 
har  hans  Visdom  Norden  givet; 
af  hans  Dyb  vor  Stamme  fik 
Forskeraand  og  Alvorsblik, 
som  ser  hans  Lys  i Tidens  Mørke. 

R c c i t a t i v. 

Lysets  Fest  til  Betragtning  kalder; 
Blikket  naaer  Mimers  Gyldenalder 
med  dens  Gry  af  Guddomsvæld; 
Harpers  Guld  i dets  Opgang  skinner, 
og  med  Runer  og  med  klare  Tinder 
staaer  i Morgenskjeret  Norges  Fjeld. 

Solo  in  e <1  C h o r. 

Fjeldets  Aand  Harpen  tog, 
stemte  den  til  Valasangen; 
alvorsfuldt  Varslet  drog 
vidt  om  Land  i Solopgangen : 

Denne  Dagning  skal  formørkes, 
onde  Magters  Idræt  styrkes, 

Mulmtid  ruge  over  Vangen. 

Men  paany  skal  Mørket  brydes, 
og  i Ly  af  hellig  Fred, 

Verdens  dybe  Gaade  tydes. 

Engang  skal,  for  Asers  Rige, 

Dag  med  Lys,  som  ei  gaaer  ned, 
af  de  øde  Nætter  stige. 


R e c i t a t i v. 

Det  sandes,  det  fuldendes 
gjennem  de  lange  Seklers  Rad; 
i Norges  Saga  kjendes 
en  Tone  af  Valas  Verdenskvad. 

Den  vidner  om  Giands,  der  sank  og  svandt 

i vinterlig  Folkedvale; 

den  hilser  en  Dag,  som  atter  randt, 

og  vakte  de  stille  Dale. 

Arie  m c d € h o r. 

Deilig  opsteg  over  Strande 
Dag  paany  med  Lærkers  Røst. 

Da  fik  Nor  en  skyfri  Pande 
og  et  mildt  forynget  Bryst. 

Hellig  er  du  at  erindre 
Dag,  som  kroned  Slægters  Haab, 
længe  drømt  i Folkets  Indre, 
hilset  af  dets  Jubelraab! 

Deiligt  reistes  i din  Morgen 
Visdoms  Hal  i Granelund; 

Folkets  Arv,  som  laae  forborgen, 
glimted  frem  af  Templets  Grund ; 
frydfuldt  blev  til  Altret  baaren 
Tempelskat  fra  hver  en  Egn ; 

Spirerne  til  Frihed svaaren 
fik  et  Værn  i Hallens  Hegn.  • 

Her  har  Nor  paa  Odelsgrunden 
sine  Syners  Id  avold, 
her  blev  Runeskriften  funden 
paa  det  gyldne,  Ahneskjold. 

Her  er  Verdens  Gaade  tolket 
i et  Ly  af  hellig  Fred, 
herfra  skinner  over  Folket 
Lys  af  Sol,  som  ei  gaaer  ned. 

Y c x e 1 s a n g. 

Lifligt  er  Mindeharpernes  Kald, 
og  et  Folk  til  Tonerne  lytter; 
thi  som  til  Helg  over  Dalenes  Hytter 
Festdagen  kalder  fra  Visdommens  Hal. 

Aandeligt  her,  i Erindringens  Spor, 
samles  Disciplernes  spredede  Skare; 
vidt  over  Vang,  til  vort  festlige  Chor, 
Gjenlydstoner  fra  Fjeldene  svare. 


Recitativ  med  C hor. 

I Hallen,  der  staaer  helliget  og  fredet, 
et  halvt  Aarhundred  er  tilbagelagt, 
og  rigt  og  vidt  den  har  sin  Fylde  bredet. 

Thi  som  Lys,  der  i hver  Farve  spiller, 
og  som  Væld,  der  nærer  tusind  Kilder, 
er  for  Slægterne  dens  milde  Magt. 

Vi  signe  Eder,  i vort  Jubelmøde, 

I,  som  brød  Fjeld  for  Hallen,  og  holdt  Stand, 
hvor  Grunden  lagdes  i et  vidtstrakt  Øde. 

Ja,  med  Fryd  I løfted  tunge  Byrder, 
og  fra  Hoiderne,  som  Folkets  Hyrder, 
har  I hilset  et  forjettet  Land. 


Recitativ  og  Arie. 

Norges  Land  er  for  Lyset  vundet, 
i dets  Krands  Laurens  Løv  er  bundet, 
og  fra  Hallen  vaier  Friheds  Flag. 
Visdoms  Hal,  Folkets  Værn  og  Smykke, 
signet  stande  du  fra  Dag  til  Dag, 
fast  i Grund,  med  Klarhed  under  Tag, 
fattet  ind  i vore  Dales  Lykke! 

€ h o r. 

Vi  løftes  fra  Jordens  Vraa; 
vi  dvæle  med  Sjelens  Øie, 
hvor  Folkeaanderne  staae 
om  Thronen  i det  Høie. 

Der  flammer  i Norges  Aand 
et  Haab,  som  ei  vil  svige; 
løst  er  hans  Vingers  Baand, 
mægtigt  hans  Tanker  hige. 

Vis  ham,  o Herre,  med  styrende  Finger, 
Straalernes  Vei  for  hans  hævede  Vinger, 
styrk  ham  til  Daad  i dit  evige  Rige! 

